ISELJAVANJE IZ SLAVONIJE U AMERIKU 
OD 1905. DO 1910. GODINE 


Ivan BALTA UDK 949.75:314.7 (1905.—1910.) 
Pedagoški fakultet Sveučilišta u Osijeku Pregledni rad 


Primljeno: 5. XII. 2002. 


Ovaj rad o iseljavanju iz Slavonije u Ameriku temelji se na dokumentarnoj građi Državnog 
arhiva u Osijeku (gradskim i županijskim zapisnicima), Hrvatskog državnog arhiva u Zagrebu 
(fond: Kraljevski ministar hrvatsko-slavonsko-dalmatinski, hemeroteka — časopisi “Obzor, 
“Pozor, “Narodne novine "...), Muzeja Slavonije u Osijeku (hemeroteka — časopisi: “Narodna 
obrana", “Viestnik županie virovitičke", “Slavonische Presse", “Die Drau'"...) te na objavljenoj 
historiografskoj građi i istraživačkim radovima o iseljavanjima. Iseljavanje iz Slavonije u Ameriku 
od kraja XLX. stoljeća doseglo je svoju kulminaciju od 1905. do 1910. godine. Uzroci iseljavanja 
bili su ekonomski i politički: slaba isplativost obrade zemlje i sitnoposjedništvo, industrijalizacija i 
porast broja najamnih radnika, rapidno povećanje broja stanovnika, pojačana mađarizacija Slavonije 
velikomađarskim programom “Julijanske akcije" preko željeznica i škola, zatim stranački sukobi i 
idejno-političko raslojavanje slavonskog stanovništva (narodnjaštvo, pravaštvo, austrofili, mađarofili, 
koalicionaši, južnoslavenstvo, socijaldemokracija...). Slavonsko iseljeništvo u Americi u početku je 
uglavnom usmjereno na rudarske krajeve država Pennsylvanije i Ohija, na poljoprivredne krajeve 
država Kansasa i Michigana te na velike trgovačke i industrijske gradove poput New Yorka, 
Chicaga, San Francisca i drugih. Težak i naporan rad iseljenika bio je uzrokom brojnih nesreća, 
ako su imali sreće naći posao. Brojni razočarani iseljenici vraćali su se u domovinu. Oni koji su 
ostali u Americi, često su uz pomoć katoličkih misija organizirali ne samo okupljanja kulturno- 
zabavnog karaktera već i političko-interesnog s brojnim organizacijama međusobne materijalne i 
finacijske pomoći. 


Uvod 


Na XI. međunarodnom kongresu povjesničara 1960. godine u Stockholmu 
znanstveno je ukazano na opći svjetski problem migracije stanovništva u XIX. i XX. 
stoljeću, a na XIV. međunarodnom kongresu povjesničara 1975. godine u San Franciscu 

važna je tema bila prekomorska migracij a 

Fran Milobar objavio je svoja istraživanja 1903. godine pod naslovom O 
problemima iseljavanja iz Hrvatske, a potom su slijedila izdanja o hrvatskom iseljeništvu 
u sklopu radova o iseljeničkoj štednji i jugoslavenskoj emigraciji.“ O društvenom i 
ekonomskom položaju Hrvata u Americi pisali su Ante Tresić Pavičić, Hinko 
Hinković“ i Stjepan Lojen.' Kapitalno djelo o iseljenicima iz Hrvatske Hrvati izvan 
domovine napisao je Većeslav Holjevac 1967. godine.“ O iseljenicima su po 
imigracijskim listovima u Americi pisali Ivan Lupis Vukić? i Milostislav Bartulica,'“ te 
drugi autori." Znanstvenim istraživanjima o hrvatskom iseljeništvu u Americi bavili su 
se autori!“ koji su analizirali mnoge hrvatske naseobine. O hrvatskom iseljeništvu u 
Drugom svjetskom ratu objavljena je građa u The Bulletin of the United Committee of 
South Slavic Americans, što ga je uređivao Luj Adamič u New Yorku. U drugoj 


a 


polovici XX. stoljeća istraživanjima hrvatskog iseljeništva bavili su se Ivan Čizmić > i 

Ljubomir Antić!“ 

Značajni povijesni izvori o hrvatskoj emigraciji postoje u iseljeničkim kalendarima, 
almanasima, knjigama, zapisima 1 časopisima, kao i u ustanovi Center for Migration 
Studies u St. Paulu (Minnesota), u mikrofilmiranom tisku o iseljenicima. Povijesna 
građa o iseljenicima nalazi se u također Arhivu Hrvatske bratske zajednice u Pittsburghu, 
u The Balch Institute for Ethnic Studies u Philadelphiji, u Center for Migration Studies 
na State Islandu u New Yorku te u Arhivu Jugoslavenske narodne obrane iz Južne 
Amerike u Zagrebu i Arhivu Zavoda za migracije i narodnosti u Zagrebu, koji je 1978. 
godine objavio i Zbornik — Iseljeništvo naroda i narodnosti Jugoslavije i organizirao 
Prvi simpozij o iseljeništvu naroda i narodnosti Jugoslavije u Zagrebu 1976. godine.“ 
Većeslav Holjevac navodi: “... u drugoj polovici XIX. stoljeća počelo je iseljavanje iz 
Hrvatske — od godine 1880. dalje — poprimati masovniji karakter. Naročito intenzivno 
bilo je na prijelazu iz XIX. u XX. stoljeće. Kulminaciju je dostiglo u godini 1907.?* 
Procvatom američke moderne industrijske proizvodnje porasle su i potrebe za novom 
radnom snagom nakon krize 1874. godine. Zaduženi seljaci Slavonije bili su očarani 
obećanjima o dobrom životu i o mogućnosti da u kratkom vremenu zarade novac. 
Prijevozne (parobrodarske) kompanije, agencije za prikupljanje ljudi koji žele ići na 
rad u Ameriku te novootvoreni američki rudnici, tvornice i gazdinstva našli su 
zajednički interes, to više što su teške ekonomske i političke prilike u Slavoniji 
stimulirale iseljavanje. Ubrzo je iseljavanjem Hrvata, a useljavanjem nehrvatskog 
stanovništva promijenjena i nacionalna struktura stanovništva u Slavoniji. Tako je, na 
primjer, od 1840. do 1910. godine broj Mađara porastao s 5000 na 105.000, a broj 
Nijemaca od 13.000 na 136.000. Parlamenti Austrije i Ugarske nisu nikada donijeli 
zakon o emigraciji, dok su Hrvatska i Slavonija donijele Zakon o emigraciji 1883., ali 
bez znatnijeg utjecaja na iseljeničku politiku pa je isti zakon bio ukinut 1901. godine. 
Pritisak na iseljavanje učinio je i nagli porast stanovništva Hrvatske i Slavonije, od 
1,905.295 stanovnika godine 1840. na gotovo tri milijuna stanovnika 1910. godine, što 
je znatno povećalo broj “slobodne" radne snage. 

Ne zna se pouzdano koji je bio broj slavonskih iseljenika, jer se do kraja XIX. 
stoljeća nisu prikupljali podatci o iseljavanju. Banskom odredbom od 12. XII. 1898. 
godine bilo određeno da se uz ostale statističke podatke trebaju prikupljati i oni o 
iseljavanju. Podatci su i dalje ostali varijabilni jer su se mogli statistički evidentirati 
samo oni iseljenici koji su podnijeli zahtjev za izdavanje putovnice, a iseljenici iz 
Slavonije često su se bili registrirali kao Austrijanci ili Mađari. Kulminacija iseljavanja 
bila je 1907. godine, kada se 1z Austro-Ugarske Monarhije iselilo 338.507 osoba, a u 
razdoblju od 1900. do 1909. godine iselilo se u Sjedinjene Američke Države iz Austro- 


Ljubomir ANTIĆ, Hrvati u Americi, Zagreb, 1985. 

15 Većeslav HOLJEVAC, n. dj., str. 20. 

Ugarske 1,887.238 osoba (što je 25% od ukupnog useljavanja u SAD). U izvješćima 
Annual Reports of the Commisioner General of Immigration zabilježeno je po godinama 
iseljavanje Hrvata (samo iz Hrvatske i Slavonije, bez Dalmacije i Istre) iz Austro- 
Ugarske u Sjedinjene Američke Države. Od 1900. do 1909. godine zabilježeno je kako 
se iz Hrvatske i Slavonije ukupno iselilo 155.432 osoba, što je 8,23% od ukupnog 
iseljavanja iz Austro-Ugarske u SAD. 


Tablica 1. Iseljavanje iz Hrvatske i Slavonije 
u Sjedinjene Američke Države od 1901. do 1909. godine'" 


godine iselilo se 
1900.—1901. 17.815 
1901.—1902. 30.223 
1902.—1903. 32.892 
1903.—1904. 21.105 
1904.—1905. 34.932 
1905.—1906. 43.157 
1906.—1907. 47.125 
1907.—1908. 19.712 
1908.—1909. 19.473 


Grafikon 1. Prikaz iseljavanja iz Hrvatske i Slavonije od 1901. do 1909. godine 
(godine i broj iseljenika)'* 


1901. 1902. 1903. 1904. 1905. 1906. 1907. 1908. 1909. 


1 Izvor: Josip LAKATOŠ, Narodna statistika, Zagreb, 1914., str. 64. 
Isto. 

Najviše iseljenika (90.282) iz Hrvatske 1 Slavonije bilo je od 1905. do 1907. 
godine, a nakon toga nastupila je kratkotrajna ekonomska kriza u SAD-u te se broj 
iseljenika prepolovio. Prema podatcima Hrvatskog zemaljskog statističkog ureda u 
Zagrebu, iz Hrvatske i Slavonije se u razdoblju od 1900. do 1909. godine u Sjedinjene 
Američke Države iselilo 133.119 osoba, što je 7,05% od ukupnog iseljavanja iz 
Austro-Ugarske u SAD.'? 


Tablica 2. Iseljavanje iz Hrvatske i Slavonije 
u Sjedinjene Američke Države od 1901. do 1910. godine * 


godine iselilo se 
1900.—1901. 7879 
1901.—1902. 11.057 
1902.—1903. 13.488 
1903.—1904. 4848 
1904.—1905. 27.142 
1905.—1906. 24.726 
1906.—1907. 25.493 
1907.—1908. 5045 
1908.—1909. 13.441 
1909.—1910. 16.104 


Grafikon 2. Iseljavanje iz Hrvatske i Slavonije 
u Sjedinjene Američke Države od 1901. do 1910. godine"! 


19 

Isto. 
ad Isto, str. 65. 
21 

Isto. 

Statistički podatci o iseljavanju daju sliku obujma iseljavanja, ali se prema 
procjenama Josipa Lakatoša““ velik broj ljudi iseljavao ilegalnim putem te je dosezao 
brojku i do 180%, a sam Lakatoš iznosi brojku od 326.911 iseljenika iz Hrvatske i 
Slavonije u razdoblju od 1900. do 1910. godine. Iseljenika je najviše bilo iz Zagrebačke 
županije (65.690 ili 25% njezinog ukupnog stanovništva), Modruško-riječke (49.174), 
Bjelovarsko-križevačke (20.839), Ličko-krbavske (14.407), a iz slavonskih županija 
(Požeške, Virovitičke i Srijemske) po 11.000, što je ukupno 33.000 iseljenika.“ 
Amerikanka Emily Greene Balch u svojoj knjizi Our Slavic Fellow Citizens iznijela je 
podatak kako je Hrvata u SAD-u bilo oko 400.000, a prema jednoj drugoj procjeni 
(Lakatoš ne navodi kojoj) Hrvata je kao iseljenika iz Hrvatske i Slavonije bilo između 
250.000 i 300.000. 

Većeslav Holjevac napominje: “Računajući prvu, drugu i treću generaciju, do 
početka prvog svjetskog rata, u SAD je već živjelo preko 600.000 Hrvata.“ U 
razdoblju od 1901. do 1904. godine bilo je 1/3 ili 33,71% nepismenih iseljenika, a od 
1905. do 1908. godine broj nepismenih iseljenika se povećao na 34,90%. Najveći broj 
ljudi nije odlazio s namjerom trajnog naseljavanja u Americi, već zbog ekonomskih 
poteškoća u domovini. 

Posve pouzdano se ne može odrediti točan broj iseljenika u pojedinim saveznim 
državama iako je to tabelarno učinio M. Makale; prema njemu je od 1900. do 1909. 
godine u SAD-u bilo 270.215 iseljenika iz Hrvatske i Slavonije. 


Tablica 3. Useljavanje iz Hrvatske i Slavonije 
u pojedine savezne države SAD-a od 1900. do 1909. godine“ 


savezna država 1900.—1905. 1907.—1908. 1908.—1909. 1900.—1909. 
Pennsylvania 65.401 — 47,6% 6760 — 33,0% 6066 — 30,1% 114.305 — 42,3% 
Illinois 16.630 — 12,2% 2358 — 11,5% 3181 — 15,8% 34.590 — 12,8% 
Ohio 14.262 — 10,4% 2594 — 12,7% 1783 — 8,8% 28.213— 10,4% 
New York 10.146 — 7,4% 2119— 10,4% 1543 — 7,7% 21.377 — 7,9% 
Missouri 4439 — 3,2% 394 — 1,9% 626 — 3,1% 8718 — 3,2% 
Minnesota 3570— 2,6% 628 — 3,1% 1322 — 6,6% 9086 — 3,4% 
Michigan 3334 — 2,4% 761 — 3,7% 996 — 4,9% 7664 — 2,8% 
Wisconsin 1962— 1,4% 884 — 4,3% 894— 4,4% 7150 — 2, 6% 
Colorado 3039 — 2,2% 366 — 1,8% 391 — 1,9% 5370 — 2,0% 
West Virginia 2554 — 1,9% 361 — 1,8% 332 — 1,6% 5064 — 1,9% 
California 1532— 1,1% 264 — 1,3% 201 — 1,0% 2851 — 1,0% 
a Isto. 
23 


S Isto, str. 21. 


Izvor: Isto. 

New Jersey 1362 — 1,0% 255 — 1,2% 313 — 1,6% 2884 — 1,1% 
Indiana 1061 — 0,8% 250 — 1,2% 394 — 2,0% 2865 — 1,1% 
Washington 1134 — 0,8% 369 — 1,8% 3712 — 1,8% 2905 — 1,1% 
Montana 1133 — 0,8% 123 — 0,6% 2710 — 1,3% 2084 — 0,8% 
Kansas 888 — 0,6% 387 — 1,9% 282 — 1,4% 2330 — 0,9% 
Utah 313 — 0,2% 142 — 0,7% 154 — 0,8% 1208 — 0,4% 
ostale države 4694 — 3,4% 1457 — 7,1% 1061 — 5,2% 11.551 — 4,3% 


Slične podatke o broju hrvatskih iseljenika u SAD-u od 1900. do 1909. godine 
objavili su Ivan Mladineo,“' Jure Prpić“ i Stjepan Antoljak,? navodeći brojke preko 
300.000 iseljenika. 

Vjerojatno su veće grupe hrvatskih iseljenika krenule u Ameriku kada su 1848. 
godine kod Sutiers Creeka u Kaliforniji otkrivene bogate naslage zlata.*“ Iz Kalifornije 
su se iseljenici do kraja XIX. stoljeća raseljavali u Nevadu i druge zemlje, dolazeći do 
Kalifornije i morskim 1 kopnenim putem od New Yorka i New Orleansa.?! Iseljavati su 
se mogli do 1906. godine slobodno, bez velike zapreke tadašnjih vlasti. Uzrok 
iseljavanja stanovništva iz Hrvatske i Slavonije nije bio samo potraga za poslom i 
bijeda stanovništva, već i mađarizacija preko škola i željeznica te neodređeno političko 
i ekonomsko stanje u Hrvatskoj i Slavoniji.“ Zbog velike migracije stanovništva 
unutar Austro-Ugarske Monarhije Hrvatsko-slavonski sabor je 1906. godine izglasao 
novu zakonsku osnovu o “izseljivanju" 1z Hrvatske i Slavonije, koja je nastojala suzbiti 
nekontrolirano iseljavanje.?* Nedugo iza zakonske osnove o “izseljivanju" Hrvatski je 
sabor izglasao 1 zakonsku osnovu o kolonizaciji u Hrvatskoj i Slavoniji. 

U Sjedinjene Američke Države moglo se useliti samo na temelju Zakona o 
imigraciji, donesenog dana 3. listopada 1882. godine, koji “onemogućava dolazak 
inozemnim kažnjenicima, luđacima i ostalim bolesnicima te siromašnim osobama koje 
bi mogle biti na teret države". Od 1885. godine u SAD-u je prihvaćen i zakon kojim se 
u zemlju zabranjuje dolazak unaprijed unajmljenim radnicima (contract labor), a 
uvedene su tada i dvije vrste evidencije za kontrolu priljeva stanovništva: federalni 
popis pučanstva i migracijska statistika. Evidencije doseljenika u SAD-u vode se od 
1898., ali do 1907. godine nije bilo jedinstvenog stava o useljavanju, stoga je Kongres 

Ivan MLADINEO, Naseobine Jugoslavena u SAD, New York, 1931. 

Prve vijesti o “zlatnoj groznici" u Hrvatsku je donio Tomo Skalica, rodom iz Slavonskog Broda, Neven, 
Zagreb, 1854. i 1855. 


M. VUJNOVICE, n. dj., str. 49. 


Hrvatski državni arhiv, Zagreb (dalje: HDA), fond: Kraljevski ministar hrvatsko-slavonsko-dalmatinski, 
god. 1906., 75. 


HDA, fond: Kraljevski ministar hrv.-slav.-dalm., god. 1906., 40. 
HDA, fond: Kraljevski ministar hrv.-slav.-dalm., god. 1906., 612. 

SAD-a imenovao posebnu komisiju koja će detaljno proučiti pitanja migracij e. 


Iseljavanje iz Slavonije u Ameriku 1905. godine 


Velik broj iseljenika u Ameriku bio je upravo iz slavonskih“ gradova i sela.?' 
Iseljavanje iz Slavonije godine 1905. bilježilo je kulminaciju, a sve je brojnije počevši 
od 1899. godine pa nadalje: “Piše Obzor iz Banovine, da je tamo zavladala opet prava 
manija za Amerikom, navlastito medju seljačkim svietom. Ljudi se bezobzirce zadužuju i 
rasprodavaju svoja gospodarstva, te nastoje, da odu preko mora. Na to ih sili težki 
položaj u kom se narod Banovine nalazi. Zlo ga bije od svakud, a pomoći nema od 
nikud... 

Osječka Narodna obrana napominje kako “izseljivanje iz Slavonije, vrlo jako 
raste iz dana u dan... Iznijet će se zakonski prijedlog da se stane na put tom 
izseljavanju.. .?* Međutim, vrlo rijetko “Ugarski sabor, a i Hrvatski sabor uzimaju u 
pretres izseljeničko pitanje. . 1 

Iseljavanje je imalo svoje posljedice, a bilo je i mišljenja da se ono moglo 
suzbiti kontrolom iseljavanja i racionalnom gospodarskom politikom, pa se tako u 
članku “Izseljivanje u Ameriku" navodi: “Pitanje izseljeničko postaje sve važnijim 
pitanjem, pa ako potraje još neko vrieme izseljivanje, kao što se pokazuje u posljednje 
vrieme, postat će pitanjem naše narodne eksistencije. U samom mjesecu svibnju 
izselilo se iz naših krajeva oko 10.000 u Sjevernu Ameriku, a većina je tih izseljenika 
na našu domovinu za vazda izgubljenima. Ako još uzmemo na um, da se naš narod u 
znatnoj mjeri seli i u južnu Ameriku te druge prekomorske krajeve, mora da nas groza 
obuzme kraj pomisli, što će biti, ako ovaj proces potraje još nekoliko godina... Na 


4 Većeslav HOLJEVAC, Hrvati izvan domovine, Matica hrvatska, Zagreb, 1967., str. 63. Kasnije, 5. II. 
1917. godine SAD su donijele zakon /mmigration Act, a kao njegov dodatak bio je Drllingham Act 19. 
V. 1921. godine. Novim zakonom bilo je propisano da se broj doseljenika u SAD ograničava na 3% od 
ukupnog broja doseljenih osoba iste narodnosti (prema popisu iz 1910. godine) te da svaka osoba mora 
udovoljiti propisanim uvjetima da bi se mogla useliti u SAD: 1) da je inozemac, tj. strana osoba, došao 
kao redoviti putnik s pravilno viziranim putnim ispravama; 2) da kvota zemlje njegova rođenja nije 
iscrpljena; 3) da nije unaprijed bio unajmljen za rad u SAD; 4) da nije nepismen; 5) da je tjelesno i 


psihički potpuno zdrav; 6) da ne postoji opasnost da bi dotični po dolasku u zemlju bio na teret državi. 
35 Državni arhiv u Osijeku (Zapisnici osječkog gradskog poglavarstva...), Hrvatski državni arhiv u 


Zagrebu (Zapisnici Skupština županija Virovitičke, Srijemske i Požeške), Muzej Slavonije u Osijeku — 
hemeroteka (osječki listovi s početka XX. stoljeća: Narodna obrana, Obzor, Pozor, Slavonische Presse, 
Die Drau...), Državni arhiv u Slavonskom Brodu, Gradska i sveučilišna knjižnica u Osijeku, Knjižnica 


Pedagoškog fakulteta u Osijeku... 
37 & g S am ko ond doo e m Gi : 3 
Što se pisalo i kako se razmišljalo o slavonskom iseljeništvu u Americi, može se spoznati iz arhivskih 


izvora, historiografije i novinskih zapisa koji se nalaze u slavonskim arhivima (Osijeku i Slavonskom 
Brodu) i muzejima (hemerotekama) i knjižnicama te Hrvatskom državnom arhivu u Zagrebu. 


Manija za Amerikom, Narodna obrana, Osijek (dalje: NO), br. 30., 7. IL. 1905., str. 3. 
Naseljivanje iz Hrvatske i Slavonije, NO, br. 96., 25. IV. 1905., str. 3. 
Izseljeničko pitanje, NO, br. 125., 29. V. 1905., str. 1. 

jednu stranu opušćuju krajevi radi izseljivanja, u drugu se ruku naseljuju tudjincima. 
Još malo pa ćemo biti tudjinci u vlastitoj kući. Upravo je strašno, kako nitko bez 
izuzetaka u nas ne mari ozbiljnije na to pitanje... Držimo, da bi bilo najuputnije, da se 
počne s osnutkom družtva, koje bi se bavilo proučavanjem pitanja izseljivanja, sabralo 
nuždne podatke i na osnovu toga udesilo dalnju akciju... Gospodarstvenim napretkom 
zemlje bi oslabilo izseljivanje a na tome bi radilo osnovano družtvo.. ii 

Razlozi za iseljavanje traženi su 1 u načinu života slavonskih ljudi: “Mnogo je u 
nas krajeva, u kojima je seljačka gizda prevršila svaku mjeru i to će nam potvrditi svi 
oni, koji su proputovali Slavonijom, a specijalno Sriemom. Seljačke naše djevojke pa i 
žene i ne brinu se za drugo, nego kako više naslagati na sebe “dukata, svile i drugog 
skupog ruha... Klasičan primjer jest neki ratar, koji je prodao vagon žita i par volova, 
te kćeri kupio 50 dukata za svotu od 2400 K... Uzmimo sada, da je ratar uzeo u najam 
zemlje za tu svotu, dobio bi najmanje 60 lanaca zemlje a na svakom lancu bi godišnje 
zaradio 20 K. što iznosi 1200 K... Eto tako se bezumno u nas još u mnogim krajevima 
radi, a Niemci, Magjari i drugi useljuju se u te krajeve i kupuju domaća zemljišta. I 
onda se još narod u tim inače bogatim krajevima tuži, da nema sreće i da se mora seliti 
u Ameriku.“ Upozoravale su tadašnje novine kako ljudska lakovjernost o američkom 
načinu lijepog života može vrlo neugodno razočarati one koji se odluče na iseljavanje, 
citirajući i hrvatske novine koje su izlazile u Americi. Tako list Sloboda u članku pod 
naslovom “Na ravnanje onima, koji se izseljuju u Ameriku" navodi kako: “živo 
opominje Hrvate u domovini, da budu vrlo oprezni, da se ne dadu zamamljivati od 
kojekakvih bezdušnih agenata, jer da se u Americi nisu nikada nalazili šterlini i lire pod 
pločnikom, a kamo li sada... Težko je naći zarade jer su Ameriku pokrili Talijani i 
Kinezi i drugi narodi kao mravi... 

Mnogi iseljenici, nemajući posla, živjeli su vrlo bijednim životom, razočarani 
što su se odlučili iseliti u Ameriku, a što su zabilježili tadašnji listovi: “Mnogi čovjek 
otidje u 7 sati na rad, ali ga već, nema živoga natrag, već ga mrtvoga odvezu u špital... 
Drugo, ova zemlja je nezdrava. Od velikog dima od fabrika nikad zrak čist, kao kod 
nas, već je tamo 1 oblačno od dima... Ima ih ovdje, koji hodaju po smetištu, pa traže, je 
li tko tamo hljeba bacio, da ne skapa od gladi... Vidite, da nije vriedno, da naši ljudi 
idu u Ameriku... Ima ih na tisuće koji bi natrag u domovinu, a nemaju s čime.“ Za 
hrvatske iseljenike koji nisu znali engleski jezik, organizirali su se tečajevi učenja 
engleskog jezika. Teški poslovi u Americi često su uzrokovali nesreće na radu; o tome 
su tadašnje novine gotovo svakodnevno izvješćivale; list Hrvatska sloboda u Clevelandu, 
kojoj je urednikom bio don Niko Gršković, pisala je da su Hrvati u Clevelandu, 
slušajući tužbe 1 žalbe svojih zemljaka “da im je znati čitati i pisati", otvorili početkom 


*! Izseljivanje u Ameriku, NO, br. 163., 17. VII. 1905., str. 1. 

e Vagon žita i par volova za dukate, NO, br. 236., 12. X. 1905., str. 3. 

se Na ravnanje onima, koji se izseljuju u Ameriku, NO, br. 188., 16. VIII. 1905., str. 3. 
“4 Kako je našima u Americi, NO, br. 284., 9. XII. 1905., str. 4. 

listopada večernju školu za one koji ne znaju čitati i pisati, “kojih se je već liep broj 
prijavio te pozivaju i druge". Stalne nesreće doseljenih Hrvata u Americi nisu ostale 
nezabilježene u tisku, tako se u članku “Hrvati u Americi" navodi: “Velika tuga snašla 
je naše zemljake u New-Yorku dne 8. studena o. g. gubitkom mlada ali požrtvovana 
Dragana Mirka Jagrovića. Jagrović je pošao iz svoga ureda da se popne na dizalu na 7. 
kat, gdje je uredničtvo Narodnoga lista, stao je na pola dila što ga je zgnječilo, a bio je 
predsjednik Croatian Printing & Publishing Co. koja izdaje Narodni list u New- 
Yorku.“ 

Novine nisu bilježile samo loše vijesti o hrvatskom iseljeništvu, već i primjere 
koji su ohrabrivali iseljenike: “Pod naslovom Croatian and Balkan Importing ustraja se 
u najvećem središtu sjeveroamerikanske trgovine u gradu Chicago dioničko trgovačko 
poduzeće sa glavnicom od 40.000 dolara, ravnih 250.000 kruna u svrhu razvitka 
trgovačkog prometa medju balkanskim zemljama i Sjev. Amerikom. Na čelu toga 
družtva stoje, kako nam javlja zagrebačka trg.-obrt. Komora, tamo nastanjeni Hrvati.“ 
A hrvatski iseljenici u Chicagu “osnovali su Hrvatski Sokol, kao prvo hrvatsko 
sokolsko družtvo u Americi.“ Nadalje, “Hrvatska večernja škola počela je s radom u 
Clevelandu. ..?, a “Calumetski Hrvati osnovali su svoj tamburaški, pjevački i diletanski 
klub Vila"“* Zabilježeni su i veliki uspjesi nekih hrvatskih iseljenika, kao Nikole 
Mihanovića: “Jedne londonske novine donose viest: Gosp. Nikola Mihanović od tvrdke 
Navigacion a vapor Nicolas Mihanović sociedad anonima, boravio nekoliko sedmica u 
Englezkoj pogadjajuć, novog tonelaja. Prošlog petka je odputovao u Buenosayres s 
pogodbama od pol milijuna šterlinga. Za njega si društvo su izgrađeni parobrodi.“ 
Nekoliko iseljenika u Kaliforniji imalo je uspjeha u voćarstvu: “Možemo jednu radostnu 
viest zabilježiti o našoj hrvatskoj braći u Kaliforniji. Neki se naime ondje bave 
voćarstvom sa velikim uspjehom. Tako piše jedan Hrvat Tršćanskom Lloydu, da su ove 
godine te voćarske nasade dobro urodile. Oni to voće šalju u razne amerikanske gradove 
a izim toga u evropska tržišta, Hamburg, Petrograd, Berlin.“ 


Iseljavanje iz Slavonije u Ameriku 1906. godine 


Useljavanje u Ameriku poprimilo je 1906. godine dramatične razmjere. Kako je 
izvještavao glavni povjerenik za useljavanje u američkoj Uniji: “... doselilo se je g. 
1904. u američke Sjedinjene države 1,026.499 osoba, a najveći broj doseljenika potječe 
iz Austro-Ugarske, naime 275.693 osobe. Ovih je dana opet došla većina iz Austro- 


s Hrvati u Americi, NO, br. 277., 30. XI. 1905., str. 3. 
46 


Croatian and Balkan Importing Co., NO, br. 38., 16. II. 1905., str. 3. 
“Hrvatski Sokol"? u Americi, NO, br. 149., 30. VI. 1905., str. 3. 
4 Hrvati u Americi, NO, br. 243., 20. X. 1905., str. 3. 
e Hrvatski milijunar u Americi, NO, 183., 9. VIII. 1905., str. 3. 


Hrvatski voćari u Americi, NO, br. 281., 5. XII. 1905., str. 2. 

Ugarske. Uselilo se je: Magjara 45.300, Slovaka 51.009, Hrvata 22.007... Magjari i 
Slovaci išli su s veće strane u rudnike Pennsylvanije i Ohija, a Hrvati u rudnike 
zapadnih krajeva, osobito u državu Colorado. Svi su gotovo doseljenici u najkrepčijoj 
dobi. Doselilo se 121.369 muškaraca 1 42.334 žene, ostalo su djeca. Hrvati su sa sobom 
ponijeli 330.105 dolara (Slovaci 818.207, a Magjari 695.108 dolara)... Iz naše 
monarhije godine 1861. izselilo se je samo 13 osoba, te je daljnjih godina ovaj broj 
postepeno ali polagano rasao. God. 1880. bilo je već 17.267 izseljenika, a g. 1891. njih 
71.042, zatim: 1900. godine 114.847, 1901. godine 113.390, 1902. godine 171.989, 1903. 
godine 206.011, 1904. godine 177.156, a prošle godine (1905.) 275.693." Prema 
mjesečnom statističkom iskazu za travanj iselilo se iz Hrvatske 1 Slavonije ukupno 2.365 
duša. List Narodna obrana u članku “Izseljivanje 1 doseljivanje" navodi: “S ladanja 
izselilo se 2.365 osoba, a iz gradova u svem 169 osoba... Po materinjem jeziku izselilo se 
2.133 Hrvata ili Srba, 46 Magjara, 119 Niemaca i 67 ostalih. U Ameriku se od toga 
iselilo 1.913 osoba, i to 403 prieko Rieke, 8 Trsta, 1.011 Bremena, 54 Hamburga, 8 
Antwerpena, 13 Roterdama, 75 Havrea 1 drugih luka 3 izseljenika. Povratilo se na ladanje 
227, a u gradove 25 izseljenika, ukupno 252 (iz Amerike 186)... 

Nije se vodila briga o sudbini iseljenika u novom svijetu, te su tadašnje slavonske 
novine izražavale: “Težko nam je svagda pri srcu, kad se god sjetimo naših biednih 
radnika u dalekom stranom svietu. Tisuće i tisuće odlaze ih svake godine preko 
Oceana, a tko vodi o tom računa? Nitko. Jedino parobrodarska družtva i statistički ured 
zemaljske vlade... Stoga su novine pokušavale odvratiti Slavonce od iseljavanja 
čestim objavljivanjem dramatičnih pisama iz tuđine. Tako je urednik Slovenske Misli 
dobio iz Pittsburga od svoga sestrića sljedeće pismo: “Dragi ujko! Javljam ti, da sam 
zdravo stigao u Ameriku... Kamo sreće da sam tebe poslušao i da sam kod kuće ostao! 
Tu treba radit svaki dan, i u svetac i u petak. Uhvam se u Boga, da ću dobiti plaću kroz 
četiri-pet mjeseci, pa eto me opet natrag, jer predvidjam, da bih prije godine dana 
ostavio kosti... Zaklinji živim Bogom, da ne idu ovamo tko se zaputi ovamo. Da si 
zdravo, dragi ujko! Pittsburg, 23. februara 1906. Tvoj sestrić Ante Sumić.“ Zatim 
sljedeće upozoravajuće pismo slavonskog iseljenika iz Dalja: “Gjuro Korovljević iz 
Dalja, koji je nedavno otišao u Ameriku poručuje braći da tamo ne idu i ne misle da su 
plotovi ovdje opleteni kobasicama i da pečeni pilići padaju... Ako novac dadne 
čifutima i varalicama ostane bez njega... Putuje se uz slabu hranu u Ameriku sedamnaest 
dana, platite poštanski smieštaj a dobijete teretni od 240 kruna. 

Novine su uz to zabilježile i razne zgode koje nisu bile razlogom iseljavanja u 
Ameriku iz ekonomskih ili političkih, već iz nekih drugih razloga. Tako je objavljen 


sI Izseljivanje u Ameriku, NO, br. 20., 26. I. 1906., str. 3. 
: Izseljivanje i doseljivanje, NO, br. 155., 29. VI. 1906., str. 3. 
Ba Naše izseljeničtvo, NO, br. 66., 21. III. 1906., str. 1. 
si Za one, koji nepromišljeno odlaze u Ameriku, NO, br. 74., 30. III. 1906., str. 3. 
25 Hrvati u Americi, NO, br. 129., 27. V. 1906., str. 4. 

članak: “Prijatelj iz Marijanaca piše nam: I naše selo doživjelo je ovih dana ljubavnu 
zgodu, koja žalosno završuje. Poljodjelac Švabo Ivan Schmidt, oženjen, sa dvoje djece, 
ohladio prema svojoj ženi, pa priklonio srdce Kati Panđi, udatoj ženskoj, i svezao s 
njom veliku ljubav... Sunu im misao, da se dadnu u bieli sviet, pa da nesmetano ljubav 
provode, ali eto muke, novca nema... Kata liepo uzela od svoga muža 1700 kruna, a 
Ivan je od svoje kuće opet ponio 400 kruna... Dok su bili na željezničkoj postaji 
Črnkovci, već, Katin čovjek saznao za bieg, pa prijavio na stanicu u Noskovcima i na 
oblast. Ali oni umakoše u Beč, gdje ih je na tjeralicu oblasti uhvatiše.. kaja 

Slavonski doseljenici osnivali su sa svojim sunarodnjacima iz drugih dijelova 
Hrvatske društva u okviru hrvatske iseljeničke zajednice, koja su uspješno djelovala, 
ali među kojima je, međutim, ponekad dolazilo i do nesuglasica. Zabilježeno je kako se 
“medju hrvatskim novinama u Americi vodi već dulje vremena živahan okršaj radi 
hrvatske narodne zajednice", te kako je Narodni list u New Yorku napao prokušanog i 
poznatog rodoljuba vlč. gosp. Maksima Relića, koji je uz Hrvatsku Zastavu, nastojeći 
ga ocrniti. U San Franciscu manifestiralo se bratstvo Hrvata i Srba, te je utemeljen 
odsjek udruge. U Chicagu je društvo “Strossmayer slavilo četrnaestgodišnjicu svoga 
postojanja s utemeljiteljem Nikolom Polićem. Na zabavi Zore u Chicagu djelovala su 
hrvatska društva “Juraj Biankini", “S. Jeronim", “Crveni Križ", “Sloboda, “Rodoljub. 
U Great Falisu namjeravali su iseljenici urediti hrvatsku crkvenu općinu te imati 
hrvatskog župnika." Prema napisu Radničkih novina iz Johnstowna, američki Hrvati 
imali su svečanost u Alleghenyju u povodu proslave 15 godina izlaska prvog hrvatskog 
lista u Americi Napredka i njegovog osnivatelja Jure A. Skrivanića.?* 

Slavonci su zbog iseljavanja u Ameriku upozoravani kako bi mogli proći kao 
oni u Lici: “Danas u Lici nema nikoga, nego žena, djece i staraca. Oni oru, siju, oni 
marvu pasu. Svi jedri, krepki 1 plećati momci, svi muževi u najboljoj snazi otišli su u 
na rad, preko Oceana. Tko se ne sjeća snažnih Likota, što su k nama u Slavoniju 
dolazili na rad sa svojim izvrnutim kožusima, ličkim gaćama i crvenom kapicom. Gdje 
su sada? Sve je — u Americi!" Nadalje se napominje kako bi slavonski iseljenici 
mogli proći kao i mnogi drugi, koji su vraćeni natrag; naime, amerikanske su oblasti 
počele strožije postupati, jer je velika navala doseljenika, te ih smjesta vraćaju natrag: 
“Ovih dana povraćeno je parobrodom Francesca u Trst 150 putnika, a toliko ih se 
iskrcalo na Rieci... Sa parobrodom Sophia nalazi se 200 putnika u povratku, jer u 
Americi nisu bili pušteni na kraj." Kako se ljudi odlučuju iseljavati u Ameriku, 
vršena su u Americi i stručna proučavanja o iseljavanju. Dr. Milan Kovačević je o 
načinu seljenja Hrvata objavio u novinama Agramer Tagblatt članak “Američki sud o 


u Ljubavnici na biegu u Ameriku, NO, br. 8., 12. 1. 1906., str. 3. 

Hrvati u Americi, NO, br. 61., 15. III. 1906., str. 3. 
Za Hrvati u Americi, NO, br. 303., 22. XII. 1906., str. 3. 
2? Još o izseljivanju, NO, br. 80., 6. IV. 1906., str. 1. 


: Našim izseljenicima na uvaženje, NO, br. 128., 26. V. 1906., str. 3. 


404 


I. Balta, Iseljavanje iz Slavonije u Ameriku od 1905. do 1910. godine, 
Rad. Zavoda povij. znan. HAZU Zadru, sv. 45/2003., str. 393-417. 


hrvatskom izseljeničtvu“, a u novinskom mjesečniku je Miss Balch iz Bostona kao 
istraživač o migracijama napisala: “... najprije seli otac, pa se vrati kući i uzme ženu 
sobom; kašnje dolaze djevojke u Ameriku..." 

Prema statističkom izvješću 1906. godine za mjesec srpanj “izselilo se je iz 
Hrvatske i Slavonije svega 1.143 osobe, i to 845 s putnicom i 298 bez putnice. Po 
materinjem jeziku su 1.002 Hrvata i Srba, 67 Magjara, 54 Niemca i 22 ostalih.? 


Grafikon 3. Iseljavanje u mjesecu srpnju 1906. godine iz Hrvatske i Slavonije u Ameriku“ 


HHrvati i Srbi 


m Mađari 


i Nijemci 
DIOstali 


“U Ameriku ih je odputovalo 878, a u Australiju 3. Odputovali su iz Rieke 143, 
iz Trsta 11, iz Bremena 427, iz Hamburga 15, iz Antverpena 11, iz Rotterdama 6, iz 
Havrea 33 1 ostalih luka (Cherbourg...).? 


Grafikon 4. Polazne luke i broj iseljenika iz Hrvatske i Slavonije u listopadu 1906. god. 


Bremen Hamburg Antwerpen Rotterdam Havre ostale luke 


S! Izseljavanje iz Hrvatske, NO, br. 194., 14. VIII. 1906., str. 3. 
62 
Isto, str. 3. 
o Izvor: Reklame za Ameriku, Varodna obrana, br. 261., 10. LX. 1907., str. 6; br. 269., 20. XI. 1907., str. 6. 

Iseljavalo se posredstvom raznih iseljeničkih i parobrodarskih agencija i društava, 
među kojima su bile agencije iz Njemačke, Austrije, Švicarske, Francuske i Belgije te 
iz Zagreba, Trsta, Rijeke i Ljubljane. Anglo-kontinentalni putnički ured g. van Spyka 
iz Bazela u Švicarskoj je reklamirao kako svoje putnike iz europskih luka do New 
Yorka, Bostona i Philadelphyje prevozi za četiri dana.“ Generalna agentura amerikanskog 
transportnog društva hrvatskog iseljenika Franka Zottija iz Bazela, reklamirala je kako 
pored putnih karata izdaje i brošure za Ameriku te ima svoje podružnice u New Yorku, 
Pittsburgu i Chicagu, te kako se putuje preko oceana šest dana iz francuskih luka 
Cherbourg i Havre i engleskih luka Liverpool i Southampton.“ 

Kraljevska belgijska poštanska agencija (za parobrode) Red Star Linie u svojem 
uredu u Beču reklamirala je kupovinu karata 1 putovanje iz Antwerpena u New York; 
agencija belgijske kraljevske vlade P. Canon iz Antwerpena do New Yorka nudila je 
najjeftinije cijene, izvrsnu hranu i poslugu. Francuska agencija Amerika s agenturom u 
Beču nudila je vozne parobrodarske 1 željezničke karte iz Havrea." Agencija L. Mašek 
i drug. nudila je “odpremanje osoba radničkog i seljačkog staleža" iz Havrea u New 
York za 6-7 dana. Zagrebačka poslovnica J. grof Drašković po kraljevskoj zemaljskoj 
vladi nudila je “odpremu putnika za Ameriku za tri linije“: Hamburg — Amerika Linija 
(polazak iz Hamburga), Red Star Linie (polazak iz Antwerpena) i Austro-Amerika 
(polazak iz Trsta).“ 

Od kraja 1906. godine počinje za iseljenike bivati sve teže jer u Americi teško 
dolaze do posla, dakako, zbog velike konkurentske ponude iseljeničkih masa iz drugih 
dijelova svijeta. Tako je Hrvatska sloboda (list koji je izlazio u Clevelandu) pisala 
“kako u Castel Gate u Utahu odpuštaju biele radnike i uzimaju jeftinije žute radnike, 
Japance...?'" Tršćanska Edinost pisala je: “U ovo zadnje vrieme preko Trsta mnogi 
sele u Ameriku... Žalostnim srdcem gledao sam viloviti brod Francesko austro- 
amerikanske pruge, kako se odmiče na putu na jugozapad sa 1.550 izseljenika, koji 
prepuštaju svoje domove slobodnoj najezdi kulturtregera iz Njemačke i Ugarske." U 
Chicagu je Hrvatska zastava zabilježila: “zadnjih mjeseci hrpimice su dolazili Hrvati, 
Slovaci, Poljaci, Magjari... u ugljenokope u okolici Connellsvilla, Mosontowna, 
Grensburga i t. doe 


64 Reklame za Ameriku, NO, br. 261., 10. IX. 1907. str. 7. 
65 


Reklame za Ameriku, NO, br. 261., 10. IX. 1907., str. 6; br. 269., 20. XI. 1907., str. 6. 
6 Reklame za Ameriku, NO, br. 191., 18. VIII. 1907., str. 7. 
a Reklame za Ameriku, NO, br. 244., 20. X. 1907., str. 7. 
5% Reklame za Ameriku, NO, br. 269., 20. XI. 1907., str. 6. 
6 Reklame za Ameriku, NO, br. 269., 20. XI. 1907., str. 7. 
m Nova pogibelj za naše izseljenike, NO, br. 117., 12. V. 1906., str. 3. 
2 Iseljenici, NO, br. 81., 7. TV. 1906., str. 3. 


Hrvati u Americi, NO, br. 86., 12. IV. 1906., str. 3. 

Iseljavanje iz Slavonije u Ameriku 1907. godine 


Godine 1907. nastavlja se trend iseljavanja: “Već je više puta bilo u novinama 
istaknuto, kako je naš sviet žalibože uhvatila upravo neka bolest, da ostavlja rodjenu 
grudu bez razloga 1 potrebe. Tako jedan seljak u Brodu iako ima dvanaest jutara 
najbolje slavonske zemlje, govori da mora izseliti u Ameriku. Ima on ženu i troje djece. 
U tome nam neće pomoći ni zakup o unutrašnjoj kolonizaciji, pa bi valjalo upotriebiti i 
druga sredstva. 

Statistički odnos broja muškaraca i žena bio je nepovoljan te bio jedan od 
motiva što su se neki slavonski iseljenici nakratko vratili u domovinu, ženili se i 
odvodili sa sobom natrag u Ameriku ženu i djecu. U Ameriku se 1900. godine uselilo 
160.000 muškaraca više nego žena te se osjećao velik brojčani nerazmjer muškaraca i 
žena. U Montani na 1 ženu dolaze 2 muškarca, u Aljasci pak na 1 ženu dolazi 11 
muškaraca. “* 

Izbori za Hrvatski sabor 1906. godine imali su odjeka i među iseljenicima u 
Americi, koji su različito procjenjivali i pisali o nastojanjima pojedinih stranaka i 
njihovih prvaka, od odobravanja do negiranja. Jedan dio iseljeničkog tiska nije bio 
zadovoljan s politikom Hrvatsko-srpske koalicije, što je zabilježeno 1 u tadašnjem 
tisku: “Kako američki Hrvati sude o koaliciji, dokazuje zadnji broj Hrvatsko- 
amerikanskog Glasnika: Danas ne možemo, da izcrpnije o tom pišemo. Zašto pogiba ta 
nesretna koalicija? Jer je varala i zasljepljivala hrvatski narod, pravila iz Hrvata 
sprdnju, a Srbima pomagala njihovom, izvan granica gravitirajućem cilju... Mi se 
Hrvati diljem zemaljske kugle moramo veseliti ovom razpadanju...?? 

Slavonski iseljenici bili su nerijetko osnivači novih mjesta u Americi, koja su 
kasnije prerasla u gradove. “Jedna tvornička udruga kupila je u državi Indiani ogromni 
prostor zemljišta 1 prozvala ga Gary. Tu će biti podignute velike tvornice, pa se već 
naseljuju radnici, medju njima je Hrvat Milan Pavlaković sa obitelji. Nedavno se 
Pavlakoviću rodilo diete u tom novom naselju, pa mu je mjesto Gary darivalo pet 
lotova zemljišta.“ Nisu iseljenici odlazili samo kao fizička radna snaga; novine su 
zabilježile i inovatore koji su u to vrijeme postali priznati američki stručnjaci. Tako je 
1907. godine bilo zabilježeno: “Gjuro Kukovac, koji boravi u Americi, izumio je 
mehanizam (zapor za bicikle, motor bicikle i automobile) pomoću kojeg dade se veoma 
lahko i mal ne na mah zaustaviti bicikl, motor bicikl ili automobil, kada voze velikom 
brzinom, pa kada slučajno nadodju na kakovu pogibelj. Tako isto stroj služi za 
reguliranje brzine na strmini. Patentni ured u Washingtonu odobrio je Kukovcu izum i 


B Manija za izseljavanjem u Ameriku, NO, br. 54., 6. III. 1907., str. 2. 

ji Nekoliko iz Amerike, NO, br. 196., 25. VIII. 1907., str. 4. 

22 Američki Hrvati o Supilu i o koaliciji, Pozor, br. 36., 14. II. 1908., str. 2. 
Je Hrvati u Americi, NO, br. 129., 7. VI. 1907., str. 3. 

izdao patent.?"" 


Kako je 1907. godine u Americi nastavljena recesija, mnogi iseljenici ostali su 
bez posla. “Već je tisuće ljudi u Americi bez posla a tvorničari i dalje otpuštaju 
radnike. Ako se zima probavi namjeravaju mnogi osječki iseljenici vraćati se kući jer 
smatraju da su tamo teže prilike nego otkuda su došli." Oni koji su imali sreće ostati 
na poslu, radili su u teškim uvjetima, gotovo sve dane u tjednu, jer je tada bilo malo 
neradnih dana: “U Americi (USA) ima samo šest blagdana u kojima se raditi ne 
smije..." 

Iako s velikim brigama oko posla 1 preživljavanja, američki iseljenici bili su 
osjetljivi na sva zbivanja u starom kraju, nastojeći novčano podupirati sve akcije: “U 
Chicagu nalazio se tu nedavno vrhbosanski kanonik dr. Košćak, koji je u kratko vrieme 
skupio preko 4.000 dolara medju Hrvatima za gradnju nove rkt. katedrale u Sarajevu.? 
Podupirali su iseljenici u svojim političkim zahtjevima 1 druge iseljenike koji su se 
smatrali ugroženim u staroj domovini, kao npr.: “Dne 17. veljače t. g. obdržavala se u 
Pilzen Hall, na Ashland Ave, u Chicagu velika prosvjedna skupština, proti nasilju i 
tiraniji Magjara na Slovacima u Ugarskoj. Od Hrvata govorio je g. J. Mamek, koji je 
svojim govorom sve elektrizirao. Isto tako i g. Bakšić i rev. Ivančić. Tom zgodom 
sabrana je za potlačenu braću Slovake liepa svota od preko tisuću dolara." Veoma 
teško primali su iseljenici napise u novinama o tome kako su prolazili hrvatski radnici 
u Njemačkoj. O tome govori napis sljedeće: “Navodno zbog nekih počinjenih zločina 
Hrvati radnici su tjerani iz Njemačke, a u listovima pojavio se napis: Heraus mit den 
Kroaten. 

Austro-Ugarska nije činila ništa u zaustavljanju trenda iseljavanja, izuzev 
bilježenja statističkih podataka. Ravnatelj statističkog ureda u Pešti dr. Thiering utvrdio 
je kako se “prošle godine iz Ugarske izselilo oko 200.000 ljudi iz svih županija“.%* 


Iseljavanje iz Slavonije u Ameriku 1908. godine 


Slavonski iseljenici putem pisma objavljenim u novinama upozoravali su da 
ljudi razmisle prije nego što se odluče otići u Ameriku. U osječkoj Narodnoj obrani 
objavljeno je pismo jednog Čepinca kojem je pisao prijatelj što je nedavno u Ameriku 
otišao (pismo je pisano u Allegheny P. A., dne 10. siečnja): “Kako me pitate za radnju 
je veoma zlo. Ja sam do sada već 9 tjedana bez posla. Nastala je takova kriza, kakove 
već nije bilo od godine 1893. To je samo početak krize, ako znaci ne varaju, a ako se 


i Praktičan izum Hrvata u Americi, NO, br. 234., 9. X. 1907., str. 2. 
: Onima koji hoće u Ameriku, NO, br. 281., 3. XII. 1907., str. 3. 
Blagdani u Americi, NO, br. 205., 5. IX. 1907., str. 3. 

Hrvati u Americi, NO, br. 61., 14. III. 1907., str. 3. 

Progon Hrvata u Njemačkoj, NO, br. 282., 4. XII. 1907., str. 3. 
Izseljavanje iz Ugarske, NO, br. 72., 28. III. 1907., str. 3. 

znaci izpune, bit će još gore, nego godine 1893. Nema izgleda, da će kriza prestati prije 
novembra i decembra. Ja se čudim našem narodu, da dolazi još u Ameriku, a vide 
koliko dolazi iz Amerike kući radnika. Još mi, koji smo ovdje dulje u ovim zemljama, 
težko očekujemo konac ove krize, a kako će ovi što dodju sada, donesu par dolara, a 
neće dobiti radnje moguće pol godine. Ovi misle, da je to sve šala što se pripovieda, ali 
će im biti gorko plaćena njihova lahkoumnost. Već sada uzdišu i gledaju što će biti, a 
kamo li za pol godine. Što amerikanske novine pišu da bude radnje za mjesec dana, to 
je sve laž, toliko da radnicima zamažu oči, da se ne bune. Ako bude još gore može doći 
do bune. Toliko vam pišem za krizu, a ako hoće koji u Ameriku gledajte ga odgovoriti, 
da ne upadne u glad i biedu. Neka čeka do jeseni, dok prodju izbori predsjednika. 

Američka Radnička straža u Chicagu pisala je: “Iz više mjesta domovine pitaju 
nas, kako je u Americi, jesu li se radne prilike poboljšale; da li se može rada dobiti i 
tako dalje. Naš iskren savjet svima u domovini jeste: ne dolazite u Ameriku, ako ne 
želite gladovati. Za sada su radne prilike još uviek zle. Ne nasjedajte šifkartaško- 
bankirskim novinama i agentima izseljeničkim, jer su još stotine tisuća radnika u 
Americi bezposlene u velikoj biedi."*“* Promijenili su se nagore i uvjeti iseljavanja: “Do 
sada su putne podpore i putni troškovi austro-ugarskih državljana bili uviek podmirivani 
po našim konzulatima, a iz listnice ministarstva izvanjskih posala. U slučaju neutjerljivosti 
tih podpora 1 troškova, pao je teret plaćanja na obične putnike. Vladinom naredbom od 
10. studenog 1908. putne troškove podpore podmirivati će se iz vladinog izseljeničkog 
fonda 5/6, a 1/6 iz nadležne obćine stranke... U slučaju da se 1/6 ne može utjerati, nosi 
vlada cio iznos. Od stranaka ubrani novac za podpore i troškove putničke ima se kr. 
hrvatskoj zemalj. vladi priposlati posredstvom clearning prometa."** Velike probleme 
lokalnoj vlasti izazivali su iseljenici koji su se vratili u domovinu, a o njima se nitko 
nije brinuo izuzev komentara i prijedloga osječke i zagrebačke komore: “Dužnost je 
naša da im što izdašnije pomognemo te da se osnuje posebni fond za posredovanje“. 
Tajnik Trgovačkog doma dr. Bazala isticao je “djelatnost ugarskih ekspozitura u 
glavnim pomorskim lukama. Pokusi sa naseobinama nisu uspjeli te predlaže da 
umjesto iseljeničkih taksi se uvedu javni radovi".Š“ Tajnik Slavonskog gospodarskog 
društva (Ilić) predlaže da se za iseljeništvo donese poseban zakon u kojem bi se 
regulirao pokret useljavanja i iseljavanja. Tajnik komore Krešić zagovarao je osnivanje 
posredujućeg ureda za useljenike i iseljenike. Konačni zaključak o useljenicima — 
iseljenicima bio je: osnivanje ureda za iseljenike, pokretanje javnih radova, oprost 
državnih poreza za novogradnje i potrebe useljenika.“ Statistički uredi i nadalje su 
samo bilježili iseljeničke brojke. 


83 Kako je u Americi, NO, br. 23., 29. I. 1908. str. 3. 

54 Ne idite u Ameriku, Pozor, br. 70., 27. XI. 1908., str. 3. 

ja Putni troškovi iseljenicima, Pozor, br. 71., 28. XI. 1908., str. 3. 

Bo Za iseljenike koji se vraćaju, I. dio, NO, br. 10., 14. I. 1908., str. 2. 
še Za iseljenike koji se vraćaju, II. dio, NO, br. 11., 15. 1. 1908., str. 2. 

Tablica 4. Statistički broj iseljenika iz Ugarske (Hrvatske i Slavonije) 
od 1900. do 1907. godine* 


godine broj iseljenika 
1900. 54.767 
1901. 71.474 
1902. 91.762 
1903. 119.944 
1904. 97.340 
1905. 170.430 
1906. 185.337 
1907. 203.332 


U razdoblju od pet godina, do 1908. godine, iselilo se 800.000 ljudi, a neki 
listovi okrivljivali su za to poreznu politiku ugarske vlade.“ Bez obzira na međusobne 
optužbe o krivici iseljavanja u Ameriku, 1908. godine zabilježene su sljedeće brojke: 
“U travnju o. g. izselilo se 473 duša (299 s putnicama i 174 bez putnica), od toga 370 
mužkih i 80 ženskih iznad 12 godina i 14 mužkih i 9 ženskih ispod 12 godina. Po 
jeziku bili su izseljenici 358 Hrvati ili Srbi, 51 Magjari, 42 Nijemci i 28 ostalih 
narodnosti. Povratilo se isti mjesec 906 izseljenika, i to 831 mužki i 69 žena... Doselilo 
se u Hrvatsku u travnju 402 osobe. Po materinjskom jeziku 69 Hrvata, 175 Magjara, 54 
Nijemca i 104 ostalih narodnosti.“ 

Većina iseljenika podržavala je 1908. godine politiku Koalicije u domovini; 
također 1 iseljenički list Hrvatska zastava koji je izlazio u Chicagu, javlja kako su 
tamošnji Hrvati na nedavno održanom mitingu podržali Hrvatsko-srpsku koaliciju i 
prikupili znatna novčana sredstva za ispomoć.*' Nadalje, u istom su gradu održane 
privatne zabave za organizirano prikupljanje pomoći u korist “hrvatske narodne 
obrane“, kojima su prisustvovali Hrvati, Slovenci i Česi. Bila su prikupljena znatna 
sredstva i iskazana spremnost u borbi za domovinu. Napokon je 8. ožujka 1908. 
godine u Saint Louisu, u zakladnoj štedionici u Jedanaestoj ulici i Chouteau Avenue 
održana javna pučka skupština, na kojoj je oko 5.000 Hrvata i Srba u ovom gradu 
izglasalo Rezoluciju, a koju su ime Hrvata i Srba potpisali predsjednik Oskar Šuster i 
tajnik F. Kovačević u Saint Louisu. 


Izvor: Koliko se razselilo naroda iz Hrvatske i Magjarske, Narodna obrana, br. 112., 19. V. 1908., str. 2. 
Koliko se razselilo naroda iz Hrvatske i Magjarske, NO, br. 112., 19. V. 1908., str. 2. 

Izseljenje i naseljenje u kraljevini Hrvatskoj i Slavoniji, NO, br. 184., 10. VIII. 1908., str. 2. 

Akcija amerikanskih Hrvata, br. 26., 1. II. 1908., str. 3. 

Američki Hrvati za svoju domovinu, NO, br. 38., 12. II. 1908., str. 2. 


Rezolucija Hrvata i Srba u Americi, NO, br. 73., 26. III. 1908., str. 1. 
1. Prosvjedujem protiv magjarskih vlastodržaca, vlade i sabora što su dokinuli osnove protiv Hrvatim, 
2. Prosvjedujem protiv razlike i nezakonite željezničke pragmatike, 

Iseljenički tisak stalno je upozoravao na lažnu propagandu, učestalu u nekim 
emigrantskim novinama, kako Amerika potražuje radnu snagu. Tako je Tršćanski Lloyd 
saznao kako je društvo The Carolina Timeking Development Company u Wilmingtonu 
(Carolina) odaslalo u Europu jednog poslodavca odnosno zastupnika kako bi “među 
poljodjelcima širio razpoloženje, da se izsele u državu Carolinu. Pošto su danas prilike 
u cijeloj North Americi veoma slabe, upozorujemo narod i molimo da ga se na to uputi, 
da ne ide nikamo te ne vjeruje ružičastom obećanju.“ Za one iseljenike koji su ostali 
u Americi, uglavnom su se brinule novoosnovane katoličke župe koje su organizirale 
ponegdje i pučke škole za iseljeničku djecu. Ivan Sedmak iz Iloka kao učitelj putujući 
Amerikom, zapisao je za njihove pučke škole: “Hrvatskih škola ima tri i to u Snkt. 
Louisu, Kansas City 1 u Jolietu blizu Chicaga, koje su osnovane pored katoličkih 
župa...? 


Iseljavanje iz Slavonije u Ameriku 1909. godine 


Uz nedaće brojnih iseljavanja Slavonaca u Ameriku, od 1908. godine nadalje 
kulminira mađaronska “Julijanska akcija" pomađarivanja putem kulturno-umjetničkih 
društava, željeznica i škola. U Osijeku“ je od 1908. godine počelo izlaziti glasilo 
“Juliana' Szlavoniai Magyar Ujsag.?" O društvu “Julian'' 1909. godine se navodi: “U 
jučerašnjim brzojavnim vijestima smo donijeli, da je društvo Julian izdalo statistiku o 
broju Magjara u Hrvatskoj 1 Slavoniji. Prema statističaru N. P. Joura god. 1880. 
iznosio je broj Magjara u Hrvatskoj i Slavoniji 41.417 duša, a god. 1907. je već 
poskočio na 102.844. Jasan dokaz, kako magjarstvo i niemstvo napreduje, a hrvatstvo 
propada tako, da ga danas ima samo 40 posto cieloga pučanstva (po grofu Bela 
Szechenyi).* 


3. Prosvjedujem protiv odnosa prema oblastima, pošte, brzojava i t. d., 

4. Prosvjedujem protiv nametanja magjarskog husara za hrvatskog bana, 

5. Prosvjedujem protiv razpuštanja hrvatskog sabora od strane magjarskog barbara, 

6. Molimo da se hrvatska opozicija ujedini i složi hrvatski i srpski narod, 

7. Zaklinjemo da se svi zastupnici slože i sastave vladu, 

8. Molimo cara da zaštiti ustavna prava Hrvatim, 

9. Molimo hrvatske i slovenske zastupnike u Carevinskom vijeću u Beču da se zauzmu za zahtijeve 
hrvatsko-slavonske, 

10. Molimo svu slavensku štampu da se zauzme u obrani hrvatskih svetinja i obrani hrvatski narod, 

11. Zahtijevamo pripojenje Dalmacije majci Hrvatskoj i da Hrvatska bude ravnopravna s drugima, 

12. Zahtijevamo da se svuda uvede službeni hrvatski jezik (pošte, željeznice...), 

13. Zahtijevamo da se svuda urede tajno pravo glasa za sve građane hrvatske državljane starije od 24 
godine, ... ako se sve ne izpuni onda smo protiv nagodbe. 


Našim izseljenicima na znanje, NO, br. 181., 6. VIII. 1908., str. 3. 
Amerikanska škola, Pozor, br. 52., 5. II. 1908., str. 2. 

Osijek u godini 1908., NO, br. 183., 13. VIII. 1909., str. 3. 

Szlavoniai Magyar Ujsag, NO, br. 83., 13. IV. 1909., str. 2. 

Grof Bela Szechenyi izopačuje činjenice, NO, br. 194., 27. VIII. 1909., str. 1. 

Iseljavanje iz Slavonije se nastavilo 1909. godine, iako smanjenim intenzitetom 
u odnosu na 1906. i 1907. godinu. “Po statistici emigrantskog ureda, stigla su prošle 
godine u Ameriku 1.892 Hrvata-Srba samo Cunard linijom, koja prima putnike u 
Rijeci 1 Trstu, a koliko je još stiglo sa Hamburg — Amerika linijom i s ostalim 
društvima, to se ne zna, al svakako mnogo... U Americi je sada zla godina, uslijed 
financijalne krize, koju je prouzročio izbor novog predsjednika i bankrot mnogih 
banaka i štedionica. Falirala je i banka Hrvata Zottia, te je mnoga hrvatska sirota 
zaplakala, jer su mnogi radnici i svoj zadnji novac povjerili Zottiu. Ostale banke, koje 
nisu falirale, obustavile su isplaćivanja, te je teško dobiti novac. Mnoge tvornice su 
zatvorene a i one koje rade uzimaju samo Engleze, koji su vješti njihovu poslu i znadu 
govoriti englezki. Ja poznam mnogo Hrvata i Srba, to jest Bošnjaka pravoslavne vjere, 
koji su već mnogo mjeseci bez posla i kruha, te ih ostali zemljaci moraju pomagati i 
prehranjivati. Mnogo ih je već otišlo, a mnogo ih se 1 skončalo, te se čovjek mora 
zgražati, kada o tom čita novine. Ako emigranti nisu zdravi, liječnici Emigrant Service- 
a ih šalju na otok Ellis Island prije odlaska kući, a tamo je tako grozno da onaj koji je 
tamo već bio, radije bi se skončao, nego da ga tamo još jednom odvedu. Svatko mora 
imati 10 dolara ili 50 kruna prilikom ulaska u Ameriku, a u vagonima se otpremaju u 
unutrašnjost zemlje, a svatko mora imati nekog svoga kome putuje. Ako ne zna 
emigrant jezik, bio on jurista, liječnik, učitelj..., mora biti sretan ako dobije mjesto 
sudopera ili portira u salonu, gdje mora čak 1 podove prati. Trenutno žene koje znaju 
njemački mogu dobiti posao kuharice u hotelima za 100 dolara mjesečno, a kod 
privatnika 40-50 dolara mjesečno. Sobarice dobivaju 18—20 dolara uz slabije znanje 
englezkog... Toliko za ravnanje onima, koji misle amo putovati, a vas molim uredniče 
pozdravite moj zavičajni Osijek i Osječane... Nina." 

U listopadu iselilo se preko Trsta 1.740 osoba, prema 692 koje su se u istom 
mjesecu iselile prošle godine. Skoro svi iseljenici otputovali su parobrodima Austro- 
Americane.'“" 

Ravnateljstvo Prve hrvatske štedionice u Zagrebu odlučilo je osnovati tri 
podružnice u Sjedinjenim Američkim Državama, 1 to u New Yorku, Pittsburgu i Chicagu. 
U tu svrhu bio je “izaslan u Ameriku upravitelj podružnice na Rieci g. Pucek, koji je 
sakupio na amerikanskom tlu sve nuždne podatke, što se odnose na uvod novih 
podružnica Prve hrvatske štedionice zagrebačke." Na iseljavanje u Ameriku reagirao 
je i ban: “Jučerašnje Narodne Novine priobćuju naredbu bana kraljevine Hrvatske, 
Slavonije i Dalmacije, kojom se uredjuje izseljeničko vijeće, dok se isto ne uredi 
zakonodavnim putem. Izseljeničko vijeće ima zadaću, da raspravi pitanja izseljivanja, 
odnosno putovanja na zaradu, da kralj. zemalj. vladi daje mnijenja i predloge glede 


2 Ne idite u Ameriku, NO, br. 8., 12. I. 1909., str. 1-2 (pismo iz Amerike, Bridgport Conn, 21. XII. 
1909.). 

i. Statistika iseljivanja preko Trsta, NO, br. 265., 19. XI. 1909., str. 2. 

MI Prva hrvatska štedionica u Americi, NO, br. 234., 13. X. 1909., str. 2. 

podijeljenja, ograničenja i opoziva dozvola na otpremu osoba u prekomorske zemlje, i 
u načelnim pitanjima, koja se odnose na provedbu izseljeničkih propisa, da sudjeluje 
kod izpitivanja uzroka selitbe, i da uopće savjetom podupire kr. zemalj. vladu u svim 
pitanjima organizacije 1 utilizacije putovanja na zaradu. Predsjednik vijeća je ban, a 
članove vijeća imenuje ban na tri godine. Troškovi vijeća će se pokrivat iz izseljeničkog 
fonda. 


Iseljavanje iz Slavonije u Ameriku 1910. godine 


U svezi s bilježenjem statističkih podataka o iseljenicima od strane Zemaljske 
vlade, oporbene koalicijske novine u Hrvatskoj i Slavoniji s podsmijehom donose 
vijest: “No napokon se i Rauchova vlada može podičiti jednim uspjehom, mjesto u 
Hrvatskoj u — Americi. Dok se naš čovjek ovdje u Hrvatskoj, u svojoj domovini mora u 
internacionalnom prometu služiti doznačnicama sastavljenim na francuskom i 
madžarskom jeziku, kojih ne razumije, to je američka vlada, na poticaj naše vlade, 
odredila, da američki Hrvati mogu upotrebljavati hrvatske bankete. Hrvatski iseljenici 
dobit će u buduće već ovdje stanoviti broj štampanih doznačnica za pošiljke od 10 
dolara, čime više ne će biti izloženi varanju raznih agenata. Doznačnica imat će štampanu 
adresu jedne banke (valjda Kronfeldove?) tako da će biti isključeni dosadašnji 
nesporazumi i varanje."'“* Zemaljska je vlada izdala okružnicu kojom se pozivaju sve 
oblasti da žiteljstvo svoga područja koje kani u prekomorske zemlje putovati: 
“.. obavijesti o tumačenju isključnih razloga po useljeničkoj oblasti u Newyorku, to da 
svakom pojedincu prigodom molbe za izdanje putovnice jasno prikaže mogućnost, da 
mu useljenička oblast u Newyorku radi eventualno ustanovljenih nedostataka ne će 
dozvoliti, da se iskrca u Ameriku, uslijed toga bi moglo pretrpjeti znatnu imovinsku 
štetu, jer parobrodarska društva u takovim slučajevima nisu obvezana, da vraćaju 
plaćenu pristojbu. Isključni razlozi mogu biti primjerice sljedeći: Iseljenički ured može 
na primjer reći: Nemaš dosta novaca, past ćeš na teret javnog milosrdja, nisi dosta 
pametan, nisi dosta jak, čvrst i zdrav, nemaš dosta razvite mišice i t. d., pa moraš 
natrag, otkud si došao. Na taj čin mogli bi naši vrijedni svećenici, učitelji odgovarati 
naš narod, da ne ide u Ameriku.?'%* 

Napisi, međutim, vjerojatno nisu nimalo pokolebali slavonske namjernike u 
svojoj želji za iseljenjem u Ameriku: “Na treći se dan Uskrsa skupila sila svijeta na 
našem kolodvoru. I opet se četiri obitelji selile u Ameriku. Prije par mjeseci otišlo ih je 
desetak, a sprema ih se još nekoliko. To je činjenica, koja sili na razmišljanje. Tobože 
zlatom posuta Amerika izmamila je iz našeg sela, koje nema ni 150 kuća, svojih 
trideset ljudi... Ne seli se samo naš živalj, nego i doseljeni Nijemci, kojima se može 


1? seljeničko vijeće, NO, br. 248., 29. X. 1909., str. 2. 
m Hrvatske doznačnice — u Americi, NO, br. 23., 29. I. 1910., str. 3. 
194 Proti iseljavanju, NO, br. 49., 2. III. 1910., str. 2. 

mimogred rečeno zahvaliti, što su zemlje sada tako dobro obradjene. Staro i mlado, 
bogato i ubogo, traži od općine putnice. Svakome je u pameti jedno Amerika, a sve 
zato, jer se o njoj pronose tako zamamni glasovi... Ovamo neki ostavljaju po 20 jutara 
plodne oranice i imanje pa sele u Ameriku, da tamo rađe nadničare... Ako se još tome 
doda, da su u Americi bili tudje sluge, robovi, gdje bi kod kuće bili svoji gospodari... 
Ali uzalud svaki savjet. Zavedeni varavim listovima i nagovaranjima agenata luduju za 
Amerikom, koja je rijetko kome pomogla. Zar se zbilja ne može da nadje način, kako 
da se bar donekle spriječi to iseljavanje. Veliškovčanin.?'“ 

O iseljeničkoj sudbini svjedoči i ovaj navod: “Na našu nesreću, u našem narodu 
zavladala je prava bolest selenja u Ameriku. Kojim je patnjama i pogibeljima naš narod 
izvrgnut, na to smo u više navrata upozorili. Danas ćemo iznijeti još jedan kukavni 
slučaj za dokaz kako je u Americi. U naše uredništvo je došlo deset iseljenika, koji su 
rekli da su prije šest mjeseci otputovali u Ameriku parobrodom Atlanta austro- 
američkog društva i povratili se natrag u Trst. Malo kako su stigli u Ameriku, našli su 
mjesta na gradnji željeznice u Kaliforniji. Nadnica im je bila kukavna 1,5 do 2 dolara, a 
skupoća velika, jer hrana je na dan 1 dolar. Radnici su morali stanovati u preskupim 
salonima krčmama, koje tu podižu bos-ovi nadglednici radnja. Ako želiš ostati na poslu 
moraš podmićivati bosa, tako da od nadnice ništa ne ostane. Tako su 54 njih jedva 
skupili novac za povratak kući, a oni koji su ostali molili su da se njihova tužna priča 
sazna doma... (Riječki Glasnik)?'“* Strogu naredbu izdala je Iseljenička komisija u 
New Yorku kako se nikakav doseljenik ne smije iskrcati ako nema iznos od 25 dolara 
(125 kruna). “Mnogi su se nastojali ugnuti toj naredbi, ali uzalud; to se bezuvjetno od 
svakoga traži. Ko ih nema mora smjesta natrag, jer komisija ne pozna milosrdja."!“7 
Kompanija “Tršćanski Lloyd donosi zanimive podatke o broju iseljenika u Ameriku 
preko Trsta u mjesecu ožujku: u Sjevernu Ameriku je otputovalo 2.401, a u Južnu 672, 
dakle ukupno 3.073 iseljenika. U istom mjesecu lanjske godine otputovalo je u 
Sjevernu Ameriku 1.575, a u Južnu 594, ukupno 2.169 iseljenika; dakle prirast od 904 
iseljenika. Doista ogromni brojevi. A koliko ih se iseljava preko Rijeke, Havrea, 
Bremena i dr.21% 

Česte nesreće iseljenika vjerojatno nisu pokolebale potencijalne iseljenike. 
Između ostalih tragedija, novine su 1910. godine objavile kako je: “... u Newyorku 
izgorjelo 12 hrvatskih radnika. Siromaci pošli su na neki ples, da se malo odmore i 
pozabave. Kad su došli kući, jedan od njih prevrnuo je svjetiljku u daščari u kojoj su 
stanovali, te su sva dvanaestorica postala plijenom požara. Siromašni radnici! Ostavili 
rodjenu grudu i obitelji, da u dalekom svijetu traže zarade i da se s nešto novca vrate 


15 Pgeljavanje (Veliškovci, 31. ožujka 1910.) NO, br. 75., 2. IV. 1910., str. 2. 
106 1% 1; ge dobro seliti u Ameriku?, NO, br. 195., 30. VIII. 1910., str. 2. 

IE Za iseljenike u Ameriku, NO, br. 25. VII. 1910., str. 3. 

a Broj iseljenika u Ameriku preko Trsta, NO, br. 87., 18. IV. 1910., str. 2. 

kući." “A mađarske novine dobile su iz New Yorka vijest da je u nedavnom strašnom 


požaru stradalo 15 Hrvata. “Oni su bili zaposleni kao šumski radnici. Kad se je pojavio 
požar, htjeli su Hrvati da sprieče širenje požara. Oni su se dali na spašavanje američkih 
šuma i sami zaglavili. Htjeli su, da jednu manju šumu brzo unište, tako, da vatra, koja 
im je bila iza ledji, ne može da zahvati susjednu ogromnu šumu. Da te male šume što 
brže nestane, zapalili su ju. Nu najednom promieni vjetar smjer 1 vatra okrene prema 
njima. Sad su bili izmedju dvie vatre. Sa svih strana obkolio ih plamen i oni se više 
nisu mogli spasiti te svi u vatri izgori." Pod utjecajem političkog stanja u zemlji 
među hrvatskim iseljenicima u Americi jačao je 1910. godine panslavistički pokret, 
posebno u Pittsburgu i San Franciscu, a koji je imao odjeka u Hrvatskoj i Slavoniji. !!! 


Ok 


Iseljavanje iz Slavonije u Ameriku od kraja XIX. stoljeća doseglo je svoju 
kulminaciju od 1905. do 1910. godine. Uzroci iseljavanja bili su ekonomski i politički: 
slaba isplativost obrade zemlje i sitnoposjedništvo, industrijalizacija i porast broja 
najamnih radnika, rapidno povećanje broja stanovnika, pojačana mađarizacija Slavonije 
velikomađarskim programom “Julijanske akcije" preko željeznica i škola, zatim stranački 
sukobi i idejno-političko raslojavanje slavonskog stanovništva (narodnjaštvo, pravaštvo, 
austrofili, mađarofili, koalicionaši, južnoslavenstvo, socijaldemokracija...). Slavonsko 
iseljeništvo u Americi u početku je uglavnom usmjereno na rudarske krajeve država 
Pennsylvanije i Ohija, na poljoprivredne krajeve država Kansasa 1 Michigana te na 
velike trgovačke 1 industrijske gradove poput New Yorka, Chicaga, San Francisca i 
drugih. Težak i naporan rad iseljenika bio je uzrokom brojnih nesreća, ako su imali 
sreće naći posao. Brojni razočarani iseljenici vraćali su se u domovinu. Oni koji su 
ostali u Americi, često su uz pomoć katoličkih misija organizirali ne samo okupljanja 
kulturno-zabavnog karaktera već i političko-interesnog s brojnim organizacijama 
međusobne materijalne i finacijske pomoći. 


19 izgorjelo 12 Hrvata, NO, br. 137., 18. VI. 1910., str. 2. 
ak Tragična smrt petnaestorice Hrvata u Americi, NO, br. 211., 19. IX. 1910., str. 2. 
di HDA, fond: Kraljevski ministar hrv.-slav.-dalm., god. 1910., br. 1993. 

Osnovni korišteni historiografski izvori 


Državni arhiv u Osijeku (fond: Zapisnici osječkog gradskog zastupstva od 1905. do 1910. godine) 

Hrvatski državni arhiv u Zagrebu (fond: Zapisnici skupština županija Virovitičke, Srijemske 1 
Požeške od 1905. do 1910. godine) 

Muzej Slavonije u Osijeku — hemeroteka (osječki listovi s početka XX. stoljeća: Narodna 
obrana, Pozor, Slavonische Presse, Die Drau, brojevi od 1905. do 1910. godine) 


Osnovna korištena literatura 


Ljubomir ANTIĆ, Hrvati u Americi, Zagreb, 1985. 

Stjepan ANTOLJAK, Pregled hrvatske povijesti, Zagreb, 1943. 

Milostislav BARTULICA, Zseljenička politika, Zagreb, 1929. 

Ivan ČIZMIĆ, Hrvati u životu Sjedinjenih Američkih Država, Zagreb, 1982. 

Adam ETEROVICH, Croatian Pioneers in America 1685-1900, Palo Alto, California, 1979. 

Gilberth GOVORCHIN, Americans from Yugoslavia, Gainsville, 1961. 

Većeslav HOLJEVAC, Hrvati izvan domovine, Zagreb, 1967. 

Hinko HINKOVIĆ, Jugoslavija u Americi, Zagreb, 1922. 

Josip MAROHNIĆ, Popis Hrvata u Americi, Pittsburgh, 1902. 

Vjekoslav MELER, Hrvati u Americi, Chicago, III., 1927. 

Josip LAKATOŠ, Narodna statistika, Zagreb, 1914. 

Frank M. LOVRICH, The Social System ofa Rural Yugoslav-American Community, Oysterville, 
San Francisco, 1971. 

Ivan LUPIS VUKIĆ, Među našim narodom u Americi, Split, 1929. 

Luka PEJOVIĆ, Jugoslaveni na Jugu — Louisiana, Texas, Mississippi, 1935. 

George PRPICH, The Croatian Immigrants in America, New York, 1971. 

The Slavonic Pioneers of California, San Francisco, 1932. 

Ante TRESIĆ PAVIČIĆ, Preko Atlantika do Pacifika — Život Hrvata u Sjevernoj Americi, Zagreb, 
1907. 


416 


I. Balta, Iseljavanje iz Slavonije u Ameriku od 1905. do 1910. godine, 
Rad. Zavoda povij. znan. HAZU Zadru, sv. 45/2003., str. 3993-417. 


Ivan Balta: EMIGRATION FROM SLAVONIA INTO AMERICA FROM 1905 TO 1910 
Summary 


The description of the emigration from Slavonia into America is based on the 
documents and the periodicals (newspapers and journals) stored in the State Archive in 
Osijek, the Croatian State Archive in Zagreb, the Slavonian Museum in Osijek and the 
published historiographical material and research done on emigration. Emigration from 
Slavonia to America at the end of the XIX" century reached its peak from 1905 to 1910. 
The causes of emigration were economic and political in nature: the weak return on 
working the land and on small holdings, industrialization and the rise in the number of 
wage earners, the rapid growth of the population, the enhanced attempt to Hungarise 
Slavonia by way of the railways and through education, party conflicts and the ideological 
and political stratification of the Slavonian population. In the beginning the Slavonian 
emigrants in America as a rule headed for the mining regions of Pennsylvania and Ohio, the 
agricultural fields of Kansas and Michigan and the large trading and industrial cities: New 
York, Chicago, San Francisco... The difficult and strenuous labour conditions in which the 
emigrants worked if they were fortunate to find work was the cause of numerous accidents. 
Many disappointed emigrants returned back to the home country. The emigrants who 
remained in America organized themselves, frequently with the help of Catholic missions, 
not only for the purpose of cultural-entertainment gatherings but also to promote their 
political interests in numerous organizations set up for the purpose of mutual material and 
financial support. 

